
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 223 

5 Μαρτίου 2004 


ΑΠΟΦΑΣΕΙ Σ 

Αριθ. ΠΕΧΩοικ. 1221/Φεγκρ./04 

Έγκριση Πολεοδομικής μελέτης ένταξης τμήματος της 
πολεοδομικής ενότητας Άνω και Κάτω Λίμνη (Π.Ε.3) 
στο Δήμο Άνω Λιοσίων και Δήμο Αχαρνών στο Νομό 
Αττικής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το Ν.2503/1997 (ΦΈ.Κ.107Α/30.05.1997) «Διοίκηση, 
Οργάνωση, Στελέχωση της Περιφέρειας κλπ.». 

2. Το άρθρο 29του Ν. 2831/2000 (ΦΈ.Κ.140Α/13.6.2000) 
όπως τροποποιήθηκε με το άρθρο 10 του Ν. 3044/2002 
(Φ.Ε.Κ197Α/27.8.2002). 

3. Την 75724/1151/30.12.1983 (Φ. Ε.Κ.767 Β/30.12.1983) 
Κοινή Απόφαση Υπουργών Προεδρίας της Κυβερνήσεως 
και X.Ο.Π. «Κωδικοποίηση τροποποίηση και συμπλήρωση 
των Συλλογικών Οργάνων γνωμοδοτικής και αποφασιστι¬ 
κής αρμοδιότητος του Υπ. Χ.Ο.Π. σε ενιαίο κείμενο». 

4. Την ΠΕ.ΧΩ. οικ.148/Φ.Ενεργ. Δ/νσης/2.10.1997 από¬ 
φαση Γεν. Γραμ. Περιφ. Αττικής "Μεταβίβαση αρμοδιοτή¬ 
των του Γεν. Γραμ. Περιφέρειας Αττικής στον-στην Προϊ¬ 
στάμενο της Δ/νσης Περιβάλλοντος και Χωροταξίας Πε¬ 
ριφέρειας Αττικής. 

5. Την 19110/17.4.2003 απόφασή μας περί «Συγκρότη¬ 
σης Περιφερειακού Συμβουλίου Χωροταξίας Οικισμού 
και Περιβάλλοντος (Περ. Σ.Χ.Ο.Π.) της Περιφέρειας Αττι¬ 
κής». 

6. Το Ν. 1577/1985 «Γενικός Οικοδομικός Κανονισμός», 
όπωςτροποποιήθηκε και συμπληρώθηκε με τους Ν. 2831/ 
2000 (Φ.Ε.Κ. 140Α/2000) και Ν. 3044/2002 (Φ.Ε.Κ. 197Α/ 
2002 ). 

7. Τον Ν. 1337 της 12/14.3.1983 (Φ.Ε.Κ.33Α/1983) περί 
επέκτασης οικιστικών σχεδίων, οικιστικής ανάπτυξης και 
σχετικών ρυθμίσεων, όπως τροποποιήθηκε και συμπλη¬ 
ρώθηκε μεταγενέστερα. 

8. Τον Ν. 2508 της 11/13.6.1997 (Φ.Ε.Κ. 124Α/97) περί 
βιώσιμης οικιστικής ανάπτυξης των πόλεων και οικισμών 
της χώρας και άλλων διατάξεων, όπως τροποποιήθηκε 
και συμπληρώθηκε μεταγενέστερα. 

9. Το Π .Δ. της 23-2/6.3.87 (Φ.Ε.Κ. 166Δ/87) περί κατη¬ 


γοριών και χρήσεων γης, όπως τροποποιήθηκε και συ¬ 
μπληρώθηκε μεταγενέστερα. 

10. Το Ν.Δ. της 17-7/16.8.23 (Φ.Ε.Κ. 228Α/1923) περί σύ¬ 
νταξης, έγκρισης και εφαρμογή σχεδίων πόλεων οικι¬ 
σμών και ειδικότερα το άρθρο 3 αυτού όπως τροποποιή¬ 
θηκε και συμπληρώθηκε μεταγενέστερα. 

11. Την απόφαση 43726/2223/87 (ΦΕΚ 829Δ/87) του 
Υπουργού Περιβάλλοντος Χωροταξίας και Δημοσίων Έρ¬ 
γων περί «Έγκριση Γενικού Πολεοδομικού Σχεδίου 
(Γ.Π.Σ.) του Δήμου Άνω Λιοσίων (Ν. Αττικής)», όπωςτρο¬ 
ποποιήθηκε με την υπουργ. αποφ. 69322/2670/96 (ΦΕΚ 
540Δ/96). 

12. Το Π.Δ. της 29.12.1986/10.3.1987 (ΦΕΚ181Δ/87) πε¬ 
ρί έγκρισης πολεοδομικής μελέτης των περιοχών «Δρο- 
σούπολης» και «Άνω και Κάτω Λίμνης» των δήμων Άνω 
Λιοσίων και Αχαρνών Αττικής, όπως αναθεωρήθηκε με 
την αποφ. νομάρχη 1247/81/96 (ΦΕΚ 271Δ/96). 

13. Την 294/1999 απόφ. νομάρχη περί έγκρισης μελέτης 
περιβαλλοντικών επιπτώσεων και περιβαλλοντικών όρων 
του πάρκου υπερτοπικής σημασίας του Δήμου Άνω Λιο¬ 
σίων. 

14. Τις 115/1999, 371α/2001 γνωμοδοτήσεις του Δημο¬ 
τικού Συμβουλίου του Δήμου Άνω Λιοσίων. 

15. Την 798/2003 γνωμοδότηση του Δημοτικού Συμβου¬ 
λίου του Δήμου Αχαρνών. 

16. Το αίτημα που υποβλήθηκε με το 14588/7774/ 
2.10.2002 έγγραφο του Υ.ΠΕ.ΧΩ.Δ.Ε./Δ.Π.Σ. και συμπλη¬ 
ρώθηκε με το 22714/9804/21.10.2002 έγγραφο του 
Υ.ΠΕ.ΧΩ.Δ.Ε./Δ.Π.Σ., το 5004π.ε./5.2.2002 έγγραφο της Α' 
Εφορείας Βυζαντινών Αρχαιοτήτων, τα 8111/ 30.11.2001 
και 1324/6.3.2003 έγγραφο της Β' Εφορείας Προϊστορικών 
και Κλασσικών Αρχαιοτήτων, το 4066/ Δ1052/19.9.2003 έγ¬ 
γραφο της Ε.Π.Α., το 186/16.1.1997 έγγραφο του Δασαρ¬ 
χείου Πάρνηθας, το 7439/1.4.2003,12856/3.6.2003,23975/ 
30.9.2003, 2056/20.1.2004 έγγραφα του Δ. Α. Λιοσίων. 

17. Το ΠΕ.ΧΩ.681/Φεγκρ./24.2.2004 έγγραφό μας περί 
έγκρισης μελέτης γεωλογικής καταλληλότητας. 

18. Τις με αριθμό ΠΕ.ΧΩ.2259/Φεγκρ./17.9.2003 και 
ΠΕ.ΧΩ. 281/Φεγκρ./26.2.2004 εισηγήσεις της Δ/νσης 
ΠΕ.ΧΩ. της Περιφέρειας Αττικής. 

19. Τις γνωμοδοτήσεις του Περιφερειακού Σ.Χ.Ο.Π. της 

Περιφέρειας Αττικής, που διατυπώθηκαν στην 4η πράξη 
της 13ης συνεδρίασης την 18.9.2003, στην 4η πράξη της 
14ης συνεδρίασης την 3.10.2003 και στην 1η πράξη 3η 
συνεδρίαση την 26.2.2004. 

20. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, ούτε εις βάρος του προϋπολογισμού του 
οικείου ΟΤΑ, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολε- 
οδομικής ενότητας Άνω και Κάτω Λίμνη (Π .Ε.3) του Δήμου 
Άνω Λιοσίων και του Δήμου Αχαρνών Ν Αττικής, με τον κα¬ 
θορισμό οικοδομήσιμων χώρων, οδών-πεζοδρόμων, χώ¬ 
ρων πρασίνου, στάθμευσης, κοινωφελών χρήσεων του 
«χώρου κτιρίων διοίκησης Δήμου» και του «Πάρκου Πό¬ 
λης» όπως φαίνεται στα σχετικά δύο (2) έγχρωμα δια¬ 
γράμματα σε κλίμακα 1/1000, που έχουν θεωρηθεί από 
την Διευθύντρια της Δ/νσης ΠΕ.ΧΩ. της Περιφέρειας Ατ¬ 
τικής, και που αντίτυπό τους σε φωτοσμίκρυνση δημοσι¬ 
εύεται με την παρούσα απόφαση. 

Άρθρο 2 

Η περιοχή της οποίας το πολεοδομικό σχέδιο εγκρίνε- 
ταιμετο άρθρο 1 τηςπαρούσας, υπάγεται ως προς την ει¬ 
σφορά σε γη στις διατάξεις της παραγράφου 4 και επό¬ 
μενες του άρθρου 8του Ν.1337/1983. 

Άρθρο 3 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται με το άρθρο 1 της πα¬ 
ρούσας. 

Άρθρο 4 

Στο πρόσωπο των οικοπέδων οικοδομημένων και μη, 
επιβάλλεται προκήπιο πλάτους δύο (2), τριών (3), έξι (6), 
και εικοσιπέντε (25) μέτρων, όπως φαίνεται στα διαγράμ¬ 
ματα του άρθρου 1. 

Άρθρο 5 

Τον καθορισμό των χρήσεων γης κατά τομείς, που στα 
διαγράμματα του άρθρου 1, φαίνονται με τον διακριτό 
συμβολισμό I και II, ως εξής: 

α. Στον Τομέα I επιτρέπονται οι χρήσεις «ελεύθεροι χώ- 
ροι-αστικό πράσινο» όπως προσδιορίζονται από το άρ¬ 
θρο 9του Π.Δ. 23-2/6.3.87 (ΦΕΚ 166Δ). 

β. Στον Τομέα II επιτρέπονται οι χρήσεις «γενική κατοι¬ 
κία» όπως προσδιορίζονται από το άρθρο 3 του ιδίου ως 
άνω Π.Δ. 

Άρθρο 6 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 


ζονται κατά τομείς I, II, όπως φαίνονται στα διαγράμματα 
του άρθρου 1, ως εξής: 

Α. Τομέας I 

Μέγιστο ποσοστό κάλυψης: 10% 

Συντελεστής δόμησης σ.δ. = 0,05 

Μέγιστο επιτρεπόμενο ύψος των κτιρίων: 9 μ. 

Επιτρέπεται η κατασκευή στέγης, μέγιστου ύψος 1,50 μ. 

Β. Τομέας II 

Εμβαδόν Ε= 150 τ.μ, και Πρόσωπο Π=8 μ. 

Απαγορεύεται η κατάτμηση οικοπέδων με εμβαδόν μι¬ 
κρότερο των Ε= 200τ.μ. και πρόσωπο Π=10 μ. 

Μέγιστο ποσοστό κάλυψης: 60% 

Συντελεστής δόμησης σ.δ. = 0,80 

Μέγιστο επιτρεπόμενο ύψος των κτιρίων: 8,50 μ. 

Επιτρέπεται η κατασκευή στέγης, μέγιστου ύψος 1,50 μ. 

Άρθρο 7 

Κατ’ εφαρμογή του άρθρου 27 παρ. 16α του Ν.2831/ 
2000 εγκρίνεται ύψος 11,00 μ. κατά παρέκκλιση του 
ισχύοντος ΓΟΚ, στον χώρο «Πολιτιστικό Κέντρο Ποντίων» 
στο βόρειο τμήμα του Τομέα I. 

Άρθρο 8 

Επιπλέον των ανωτέρω ισχύουν και τα εξής: 

1. Υπεράνωτου μέγιστου ύψους του κτιρίου επιτρέπο¬ 
νται δορυφορικές κεραίες και εγκαταστάσεις ηλιακών 
και κλιματιστικών συστημάτων και μόνο όταν αυτές δεν 
είναι ορατές, με τοπική κατάργηση της στέγης στο ση¬ 
μείο αυτό, με την προϋπόθεση ότι δεν βλάπτεται το άμε¬ 
σο περιβάλλον του κτιρίου και η αισθητική αυτού. Επι¬ 
βάλλεται η χρήση μιας κεντρικής κεραίας τηλεόρασης 
ανά κτίριο. 

2. Για όλα τα ιδιωτικά και δημόσια κτίρια και πριν την έκ¬ 
δοση οικοδομικών αδειών απαιτείται η σύμφωνη γνώμη 
της αρμόδιας Ε.Β.Α. και Ε.Π.Κ.Α. του Υπ. Πολιτισμού. 

3. Δεν επιτρέπεται η τοποθέτηση διαφημιστικών πινακί¬ 
δων και κεραιών κινητής τηλεφωνίας στις στέγες και στο 
δώμα των κτιρίων. Κατά τα λοιπά ισχύουν οι σχετικές δια¬ 
τάξεις περί διαφημίσεων. 

4. Γ ια τους χώρους στάθμευσης στα κτίρια ισχύουν οι 
εκάστοτε διατάξεις περί στάθμευσης. Οι θέσεις στάθ¬ 
μευσης στον Τομέα I θα είναι διάσπαρτες και όχι συγκε¬ 
ντρωμένες. 

Άρθρο 9 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Μαρτίου 2004 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































































































